Source: http://www.legex.ro/Decretul-167-1958-291.aspx
Timestamp: 2020-08-15 11:48:10+00:00
Document Index: 15243405

Matched Legal Cases: ['Articolul 3', 'Articolul 4', 'Articolul 13', 'Articolul 19', 'Articolul 21', 'Articolul 23', 'Articolul 1', 'articolul 5']

Decretul 167 1958 in legatura cu Cod 0 1864
Decretul 167 1958 in legatura cu Decretul 712 1966
Articolul 3 din actul Decretul 167 1958 modificat de Decretul 218 1960
Articolul 4 din actul Decretul 167 1958 modificat de Decretul 218 1960
Articolul 13 din actul Decretul 167 1958 modificat de Decretul 218 1960
Articolul 19 din actul Decretul 167 1958 modificat de Decretul 218 1960
Articolul 21 din actul Decretul 167 1958 abrogat de Decretul 218 1960
Articolul 23 din actul Decretul 167 1958 modificat de Decretul 218 1960
Articolul 1 din actul Decretul 167 1958 in legatura cu articolul 5 din actul Decretul 219 1960
Decretul 167 1958 republicat de Decretul 167 1958
DECRET Nr. 167 din 10 aprilie 1958
ACT PUBLICAT IN: BULETINUL OFICIAL NR. 19 din 21 aprilie 1958
Dreptul la actiune, avand un obiect patrimonial, se stinge prin prescriptie, daca nu a fost exercitat in termenul stabilit in lege.
Odata cu stingerea dreptului la actiune privind un drept principal se stinge si dreptul la actiune privind accesorii.
Orice clauza care se abate de la reglementarea legala a prescriptiei este nula.
Nulitatea unui act juridic poate fi invocata oricand, fie pe cale de actiune, fie pe cale de exceptie.
In raporturile dintre organizatiile socialiste, termenul prescriptiei este de 6 luni in ce priveste dreptul la:
a) orice actiune izvorita din transmiterea unor produse calitativ necorespunzatoare sau pentru netransmiterea in tot sau in parte a unor produse datorate;
c) orice actiune pentru restituirea de diferente de pret rezultate din recalcularea preturilor in temeiul dispozitiilor legale;
d) orice actiune a organizatiilor socialiste privitoare la serviciile de telecomunicatii ce acestea folosesc;
e) orice actiune izvorita dintr-un contract de transport terestru, aerian sau pe apa, indreptata impotriva unei organizatii socialiste de transport.
Termenul de prescriptie este de un an, daca contractul de transport a fost incheiat spre a fi executat succesiv cu mijloace de transport felurite.
Dreptul la actiune privitoare la viciile ascunse ale unui lucru transmis sau ale unei lucrari executate, se poate prescrie prin implinirea unui termen de 6 luni, in cazul in care viciile nu au fost ascunse cu viclenie.
Prescriptia incepe sa curga de la data cand se naste dreptul de actiune sau dreptul de a cere executarea silita.
In obligatiile care urmeaza sa se execute la cererea creditorului precum si in acelea al caror termen de executare nu este stabilit, prescriptia incepe sa curga de la data nasterii raportului de drept.
Daca dreptul este sub conditie suspensiva sau cu termen suspensiv, prescriptia incepe sa curga de la data cand s-a implinit conditia sau a expirat termenul.
Prescriptia dreptului la actiune in repararea pagubei pricinuite prin fapta ilicita, incepe sa curga de la data cand pagubitul a cunoscut sau trebuia sa cunoasca, atat paguba cat si pe cel care raspunde de ea.
Dispozitiile alineatului precedent se aplica prin asemanare si in cazul imbogatirii fara just temei.
Prescriptia dreptului la actiune in anularea unui act juridic pentru violenta, incepe sa curga de la data cand aceasta a incetat.
In caz de viclenie ori eroare sau in celelalte cazuri de anulare, prescriptia incepe sa curga de la data cand cel indreptatit, reprezentantul sau legal sau persoana chemata de lege sa-i incuviinteze actele, a cunoscut cauza anularii, insa cel mai tarziu de la implinirea a 18 luni de la data incheierii actului.
In raporturile dintre organizatiile socialiste, prescriptia dreptului la actiune izvorat din transmiterea unor produse calitativ sau cantitativ necorespunzatoare incepe sa curga de la data cand produsele au fost efectiv preluate de organizatia beneficiara, indiferent daca a fost sau nu intocmit proces-verbal de constatare a lipsurilor.
Prescriptia dreptului la actiune privind viciile ascunse ale unui lucru transmis sau ale unei lucrari executate, incepe sa curga de la data descoperirii viciilor, insa cel mai tarziu de la implinirea unui an de la predarea lucrului sau lucrarii.
Prescriptia actiunii privind viciile unei constructii, incepe sa curga de la data descoperirii viciilor, insa cel mai tarziu de la implinirea a trei ani de la predare.
Prin dispozitiile prezentului articol nu se aduce nici o atingere termenelor de garantie, legale sau conventionale.
In cazul cand un debitor este obligat la prestatiuni succesive, dreptul la actiune cu privire la fiecare din aceste prestatiuni se stinge printr-o prescriptie deosebita.
a) cat timp cel impotriva caruia ea curge este impiedicat de un caz de forta majora sa faca acte de intrerupere:
b) pe timpul cat creditorul sau debitorul face parte din Fortele Armate ale Republicii Populare Romane, iar acestea sunt puse pe picior de razboi.
Intre parinti sau tutor si cei ce se afla sub ocrotirea lor, intre curator si acei pe care ii reprezinta precum si intre orice alta persoana care, in temeiul legii sau a hotararii judecatoresti, administreaza bunurile altora si cel ale caror bunuri sunt astfel administrate, prescriptia nu curge cat timp socotelile nu au fost date si aprobate.
Prescriptia nu curge impotriva celui lipsit de capacitate de exercitiu, cat timp nu are reprezentant legal si nici impotriva celui cu capacitate restransa, cat timp nu are cine sa-i incuviinteze actele.
Pescriptia nu curge intre soti in timpul casatoriei.
Dupa incetarea suspendarii, prescriptia reia cursul, socotindu-se si timpul curs inainte de suspendare.
Prescriptia nu se va implini totusi inainte de expirarea unui termen de 6 luni, socotit de la incetarea cauzei de suspendare, cu exceptia prescriptiilor mai scurte de 6 luni care nu se vor implini decat dupa expirarea unui termen de o luna de la suspendare.
a) prin recunoasterea dreptului a carui actiune se prescrie, facuta de cel in folosul caruia curge prescriptia.
In raporturile dintre organizatiile socialiste, recunoasterea nu intrerupe curgerea prescriptiei;
b) prin introducerea unei cereri de chemare in judecata ori de arbitrare, chiar daca cererea a fost introdusa la o instanta judecatoreasca, ori la un organ de arbitraj, necompetent;
c) printr-un act incepator de executare. Prescriptia nu este intrerupta, daca s-a pronuntat incetarea procesului, daca cererea de chemare in judecata sau executare a fost respinsa, anulata sau daca s-a perimat, ori daca cel care a facut-o a renuntat la ea.
In cazul cand prescriptia a fost intrerupta printr-o cerere de chemare in judecata ori de arbitrare sau printru-un act incepator de executare, noua prescriptie nu incepe sa curga cat timp hotararea de admitere a cererii nu a ramas definitiva sau, in cazul executarii, pana la indeplinirea ultimului act de executare.
Instanta judecatoreasca si organul arbitral sunt obligate ca, din oficiu sa cerceteze, daca dreptul la actiune sau la executarea silita este prescris.
Instanta judecatoreasca sau organul arbitral poate, in cazul in care constata ca fiind temeinic justificate cauzele pentru care termenul de prescriptie a fost depasit, sa dispuna chiar din oficiu judecarea sau rezolvarea actiunii, ori sa incuviinteze executarea silita.
Debitorul care a executat obligatia dupa ce dreptul la actiune al creditorului s-a prescris, nu are dreptul sa ceara inapoierea prestatiei, chiar daca la data executarii nu stia ca termenul prescriptiei era implinit.
Dispozitiile alineatului precedent nu sunt aplicabile in cazul cand debitorul este o organizatie socialista, daca la implinirea prescriptiei aceasta organizatie este obligata, potrivit legii, sa verse la bugetul de stat ceea ce datora fostului creditor.
In cazul in care o organizatie socialista de stat este debitoarea unei sume de bani, iar creditorul nu si-a exercitat dreptul la actiune, ori dreptul de a cere executarea silita, inainte de implinirea prescriptiei, organizatia debitoare va varsa la bugetul de stat suma de bani ce datora, in termen de 45 zile de la data cand prescriptia s-a implinit, fiind obligata sa plateasca pentru fiecare zi de intarziere o penalitate de 0,05% din valoarea prestatiei.
Dispozitiilor Decretului de fata nu se aplica dreptul la actiune privitor la drepturile de proprietate, uzufruct, uz, abitatiune, servitute si superficie.
Impozitele si taxele datorate statului precum si primele asigurarilor prin efectul legii, raman supuse dispozitiilor privitoare la prescriptie din legile speciale.
Dispozitiile prezentului Decret sunt aplicabile si prescriptiilor neimplinite la data intrarii sale in vigoare, in care caz termenele de prescriptie prevazute in Decretul de fata vor fi socotite ca incep sa curga de la intrarea in vigoare a acestui Decret.
Cu toate acestea, dispozitiile legii anterioare, privitoare la termenele de prescriptie, raman mai departe aplicabile, daca termenele ce ele prevad se implinesc inaintea celor fixate prin prezentul Decret.
Decizia 72 1994
privind solutionarea exceptiei de neconstitutionalitate a dispozitiilor art. 3 alin. 1 din Decretul nr. 167/1958 privitor la prescriptia extinctiva
Decretul 219 1960
privind obligatiile organizatiilor socialiste debitoare, ca urmare a prescriptiei extinctive